დრამა ორ მოქმედებად

**ტოტოშა(19წლის),შოთა(48წლის) და ბენო (54წლის) სუფრას უსხედან.ჭიქები პირთან აქვთ მიტანილი-სვამენ.**

შოთა.(**აღტაცებულია)**

რა ღვინოაესა,გადავირიე!

ბენო.**(ხითხითით)**

სამჭიშში დვია ხალხი.

შოთა.ვა,არ გამოგვაშტეროს,კაცო! **(იცინის)**

**ტოტოშას გარდა ყველა იცინის.უფროსებს ღვინით უვსებს ჭიქებს,თვითონაც ისხამს და დგება.**

**ტოტოშა გოლიათვითაა-განიერი მხრები და სქელი კისერი აქვს;შოტა და ბენო მასთან შედარებით ქონდრისკაცებს გვანან.ტოტოშას ხმაც გარეგნობის შესაფერისი აქვს:ბოხი და ხრინწიანი.ბგერებს მკვეთრად გამოთქვამს.**

ტოტოშა.**(სერიოზულად,მოუხეშავად და პატივისცემით**

)შოთა ბიძია,ერთ სადღეგრძელოს გეტყვით,თუ შიძლება.

**შოთა**.**(ქვემოდან აჰყურებს,თუჩებს ხელსახოცით იწმენდს)**

კი გენაცვალე, გისმენ.

**ტოტოშა**.მადლობა.თქვენ ხართ აქ და დამემოწმებით-ეგ იყო ჩემი ინიციატივა,რომ თქვენთან მოვსულიყავით და დედაჩემის,მარინა დეიდას,სალომესი,ჩემი საძმაკაცო-სანათესაოს,მამაჩემის საძმაკაცო-სანათესაოს გარეშე,მარტო ჩვენ,ღვთის მადლით,მომავალი ერთი ოჯახის კაცები დავმჯდარიყავით სუფრასთან და ერთმანეთს მოვფერებოდით,ერთმანეთი გაგვეცნო ყოველგვარი ზედმეტი ხალხისგან თავისუფლად.მეთქი,მამა,ვარჯიშის მერე შოთა ძია უნდა ვნახო ეკამ-აუ,უხერხულია ეგრე თავზე დადგომა,არ შეიძლება-შეიყვანა თავისები,მაგრამ არა,მეთქი,მივდივარ,შოთა ძიას უნდა მოვეფერო.

**შოთ**ა.იცოცხლე,გენაცვალე,კარგი ბიჭი ხარ.

ტოტოშა.ბატონო ბენო,თქვენი ჭირიმე,აქ გაგიცანით თქვენ და რახან აქ თქვენი თავიც დამახვედრა უფალმა,ესე იგი,თქვენც ამ ოჯახის ნაწილი ბრძანებულხართ ჩემთვის და უდიდესი მოწიწებით და პატივისცემით მინდა გელაპარაკოთ.თქვენი მადლიანი ღვინოა ეს და აქაური სითბო ,რომელიც შოთა ძიას სახლში უშუალოდ ამ კურთხეულ სუფრაზე იგრძნობა,თქვენი ხელშეწყობით არის და დედას ვფიცავარ,მამაჩემმაც თქვა ახლა,მართლა რაღაც სასწაულის გემო...

ბენო.**(მისთვის დამახასიათებელი დუდღუნით)**

უმღლესილასია...

ტოტოშა.**(არ აქცევს ყურადღბას ბენოს ჩადუდღუნებას)**

შოთა ძია,მე და სალომემ ერთი წლის წინ გავიცანით ერთმანეთი და ისე მოხდა,რომ ჩვენი ოჯახების ახლობლობის მადლით წარიმართა ჩემი და მისი ურთიერთობა...

შოთა.**(აწყვეტინებს ტოტოშას;ბენოს)**

ადა და სანდროს დედა კლასელები არიან.

ბენო**.(ხითხით-ღრუტუნით)**

ვიცღიდირი...

ტოტოშა.და სხვანაირად არც შეიძლება ყოფილიყო, მაგრამ ერთი წამით არ მიფიქრია,რომ სალომე უბრალო გოგოა და რაღაც ისე მეურთიერთა მასთან ,რომ როგორმე ბებიაჩემის,დედათქვენის და ჩვენი ოჯახების სათანადო დაფასება და პატივისცემა არ გამომეხატა.კი,იყო მოწონება თავიდანვე , iyo urTierTsimpaTia da saerTo samegobro wre metnaklebobiT,magram me da სalome-ara im,itom,rom vinmes rame ar eTqvada Tqven zedmetad ar generviulaT-ara,ubralod,TavisTavad,bunebrivad aRmovCndiT TiTqmis da-Zmis,wminda urTierTpativiscemis,sufTa urTierTsiyvarulis mdgomareobaSi da odnavadac ar gagvivlia TavSi ise moqceva,rom TqvenTvis cotaTi mainc Segvrcxvenoda TvalebSi Sexedva.SeiZleba ar aris saWiro amaze laparaki da elementaluri xazgasma,magram geficebiT,Zmakacuri..ar vameteb,marTla Zmakacuri kocnis iqiT arc me da arc ეგ wavsulvarT.

შოთა.კარგი,ნუ გაგვაწითლე! **(იცინის)**

ტოტოშა.შეიძლება დავთვერი და სისულელეებს ვლაპარაკობ-ძია ბენო,მართლა მაგრა ათღობს თქვენი ღვინო-მაგრამ მე და სალომე უპირველესად ვართ ძმაკაცები და მერე შეყვარებულები და სულ მერე-თქვენი კურთხევით და უფლის მადლით-ცოლ-ქმარი თუ როგორც არის,უბრალოდ,ალალად მინდა იმის თქმა,რომ მიუხედავად ახალგაზრდული ასაკისა,სულ ერთი წამითაც არ დაგვიწყნია არც პირადად მე და არც უმთავრესად სალომეს,რომ თქვენი შვილები ვართ და თქვენი გაზრდილები ვართ...

შოთა.იცოცხლე,ტოტოშა,გენაცვალე.

ტოტოშა.და ჩემი და სალომეს ურთიერთობით ერთი პროცენტი ჩრდილიც არ უნდა მიადგეს იმ სისფთავეს,როგორი სისუფთავის ღირსიც თქვენი და ჩვენი ოჯახები ,თქვენი და ჩვენი სანათესაო,თქვენი და ჩვენი სამეგობრო საგულშემატკივროა.ახალგაზრდები ვართ და როცა ამის სურვილი და უფლება გვაქვს-კინო იქნება ეს თუ მაგისი რომელიმე დაქალის ან ჩემი რომელიმე ძმაკაცის დაბადების დღე-ყველგან კარგი ხასიათი შეგვაქვს და ურთიერთსიხარულით და ურთიერთსიყვარულით ვუმასპინძლდებით მეგობრებს!ღმერთმა ნუ გამითენოს ისეთი დღე,როცა ჩემი საძმაკაცო-სამეგობროს მოფერებას ვერ შევძლებ და სალომე თავის გოგოებს ვერ ნახავს.მამაჩემმა იცის: პირველი კლასიდან მოვდივართ მე და ჩემი ძმაკაცები და მაგათი ხმა რომ ვერ გავიგონო ორ დღეზე მეტი ,დაჭრილივით,ხელ-ფეხ მოტეხილივით,სულიერად დახეიბრებულივით ვარ.ჩემი უპირველესი ძმები არიან ვახო ლომაძე,ბიბილა...მერე მეორე ეშელონი...კოტე ფუტკარაძე,ნიკუშა მანია,ანტოშა...

შოთა.კი,გენაცვალე

ტოტოშა.მესამე ეშელონი...ბესიკა,ლადო მსახულია,სერგუნა ჩაცანიძე,პეწია გომართელი,ვანილა,ჭიჭინაძეები,ედიშერა,დათო მაზმანიშვილი,ირაკლა ებანოიძე,სანდრო წეროძე,ბეჟანა, ვატო ცაცანაშვილი,ბეტო კაკულია და,რა ვიცი,მილიონი ხალხი კიდევ.დიდი წრე ვართ,ზოგი რაგბიდან,ზოგი სკოლიდან,ზოგი ინტიტუტიდან,ზოგი სანათესაოდან...ჩემი საძმაკაცოს მიმართ უდიდესი სიყვარული და პატივისცემა მამოძრავებს და მართლა ძალიან მიხარია,რომ სალომე გახდა ამათი უპირველესი დაიკო და სუფთა ურთიერთდაფასების უკან ლაზათიანი მხიარულება და თქვენი და ჩვენი მშობლების შესაფერისი პატივისცემა სუფევს.უფალი ისეთ დილას არ გამითენებს,რომ მე ჩემი ზნეობრიობა დამავიწყდეს და რამე ისეთი გავაკეთო,რისი გაკეთების უფლებაც ნორმალურ კაცს არა აქვს.ეკამ გაახურა,რად გინდათ,ისა,ესა,მაგრამ მე და სალომე ყველა ვარიანტში ერთად დავჯდებით დიდ მარხვაზე და ქორწილამდე არ იქნება არც კინოები,არც დაბადების დღეები,არც სუფრები,არც საძმაკაცო-სადაქალოებში ადგომა-ჩამოდგომები,არც სბორები და არც ტყუილა სიარული...,მორჩა,აიკრძალება ესენი...აღარ იქნება ეს ყველაფერი...

**ტოტოშას ჭიქა პირთან მიაქვს და სვამს.**

შოთა.გენაცვალე,იცოცხლე.კარგი ბიჭო ხარ.

ბენო.**(მისთის დამახასიათებელი დუდღუნით და ღრუტუნით;როგორც ჩანს,რაღაც სასაცილო ამბავს იხსენებს)**

მეშთა ძმიავრთ ფიზიკისისნტუ მყბული.ათწლი უმცრია ჩემზე დაპატრიძმისი მყავყოვლი.ხოდსალომე ძმიშვაყოანიყოჩებალი.(იცინის) უდიდეოჯახი ბრძიადა პატივციყოყოველნაირთ.წმინხა დასპეხალხია ჩემთვინიღა.დიოჯა,დიღა!დეიდადა გვიგვიამდიოჯა ჭემშტვარიტი.სალომდამხსო გუშდღევით-სიერგოძიმხდა დიიქფი.(შოთას უყურებს,იცინის) ხსომაღო,შთა?

შოთა.**(ღიმილით)**

მაგას რა დამავიწყებს,კაცო!

ბენო.**(ამასაც ეღიმება)ო...** ბვრდიდაიმდღ.**(სერიოზულდება,ტოტოშას მიმართავს)**

ანგლზოზრდააქ დაესჯა ანლზობარებს,გშნა?

ტოტოშა.**(არაფერი ესმის,მაგრამ მაინც არ იტეხს იხტიბარს)**

ასპროცენტიანი ასეა,ბენო ძია.

ბენო. კაციიმსაოჯა რომომოვლენიაპატრონიცი,ახალგზხათ,მომვლგა, ღურამალა დაღნა თქვენდრომიო და თქვენდასამარვარ ყველა.ჩვენწახა,მედშიო რაცვნხა,ათცხოვეხნა ზოგი.ერთგაა,ცომოყგვიანა...ადეუნმეყვანა.ტოშაკადროშეარჩა.სალოდროულა.მეღმრთი არმწა-ფზიკცივარ,მამომწო მრწმუნეობაროხ.ღმებედნიემცო,ჯამთრუღა,ბევრფუ,ბევრშვი,მშობსიცხო,მშვიდგნუ,უერთპვცა,სლამზა დსიხრლუღა.იხარბიედღნეთ.

**(ჭიქას უჭახუნებს ტოტოშას)**

შოთა.იციცხლე,ბენო.

ტოტოშა.გაგიმარჯოთ,ბენო ძია.

ბენო.გმრჯოხალხო.

**ბენოს პირთან მიაქვს ჭიქა და ნელ-ნელა,ყლუპ-ყლუპით და ოხვრა კვნესით სვამს.**

შოთა.რა ვქნა,არაა ეგ ჩემთვის ცხრამეტი წლის და მომკალით< თუ გინდათ.პატარა გოგოა,ბავშვია,სათუთუა...დამნაშავე ვარ,ასე რომ ვფიქრობ?დანაშაულია ასეთი ხედვა?(ტოტოშას)კარგი ბიჭო ხარ,საუკეთესო ბიჭო ხარ,მაგრამ გახდები შენც მამა და გამიხსენებ მერე.**(იცინის**) გაგიმარჯოთ.**(გადაკრავს)**

**პაუზა.ბენო უხმოდ აბოყინებს.**

ტოტოშა.შოთა ძია,თქვენი ჭირიმე,ახლა კიდევ ერთხელ დავფიქრდი თქვენს სიტყვებზე და წმინდა ადამიანურად,წმინდა მამაკაცურად,გულწრფელად შემიძლია გითხრათ,რომ სალომე ჩემთვისაც ისეთივე სუფთაა,როგორც პირადად თქვენთვის;მე არა ვარ მაგაზე ხელისდამკარებელი,და არა იმიტომ,რომ ჩემთვის უცხო ან მიუღებელია ქალისა და კაცის მაღლიდან კურთხეული,ჯანმრთელი ურთიერთობა,უბრალოდ არ იქნება ჩემგან სწორი,რომ სხეულის ენას ავყვე და არად ჩავაგდო ჩვენი სანათესაოს,ჩვენი საახლობლოს,ჩვენი ოჯახების ურთიერთპატივისცემაზე დამყარებული ურთიერთობა.ვერ და არ დავმალავ,რომ იყო,კი,შემთხვევები,როცა გაჩნდა მეტი ინტიმურობა-ხელი ხელს მიედო,მუხლი მუხლს,მაგრამ სალომეს თავს გეფიცებით,იქვე მკაცრად შემიჩერებია არა მხოლოდ ჩემში,არამედ თავად სალომეშიც იმჟამად არასაჭირო სურვილის გაცენა.ამ სურვილის არ შეჩერებას,ჩემი ზრით,არაფერი კარგი არ მოუტანია არასდროს და,მითუმეტეს,იმ ვითარებაში,როცა ყველა მხრიდან ერთი და იგივე გესმის: ვიღაცამ იმას ეს უქნა,ვიღაცამ ამას ის უქნა..

შოთა.იცოცხლე,გენაცვალე.

ტოტოშა. რახან ნასვამი ვარ,შეიძლება ამიტომაც ვბედავ ამდენს,მაგრამ ბოლომდე ხელებაწეულმა,მთელი გულით მინდა დაგარწმუნოთ,რომ უდიდესი პატივისცემით და უდიდესი სიყვარულით ვარ თქვენი ოჯახის და პირადად თქვენს მიმართ განწყობილი,შოთა ბიძია.თქვენ ჩემი სალომეს მამა ხართ და მის დიდებულ და ლამაზ ნაწილად მიგიჩნევთ თხემით ტერფამდე.სალომე თქვენი ალიკვალი და ასლია,როგორც ფიზიკური,ასევე მორალური თვალსაზრისით და პირდაპირ შემიძლია გითხრათ,რომ როცა სალომეს გვერდით ვარ,თქვენს გვერდით ვარ და როცა თქვენს გვერდით ვარ სალომეს გვერდით.ანუ როცა სალომეს ვეურთიერთები,თქვენ გეურთიერთებით და როცა თქვენ გეურთიერთებით,სალომეს ვეურთიერთები.

შოთა.**(დგება)**

მადლობა,გენაცვალე.

ტოტოშა.ძალიან მიყვარხართ,შოთა **ძია.(კოცნის შოთას)**

შოთა.იცოცხლე.

ტოტოშა.ვიცი,იმაზე მეტი გაგიბედეთ,ვიდრე დასაშვები უნდა ყოფილიყო,მაგრამ მართლა გულიდან ამომდის ყველა სიტყვა.

შოთა.კარგი ბიჭო ხარ.მადლობა.

**ტოტოშა მოულოდნელად ვნებიანად კოცნის შოთას ტუჩებში.შოთა უკან იწევს,თუმცა ტოტოშა არ უშვებს,საჯდომზე კიდებს დიდრონ თათებს.ბენო გაოგნებული ახამხამებს თვალებს.**

შოთა.**(უსხლტება,შოკშია**)

კაცო,შენ! რა გააკეთე ეს?რა დაალევინე ამას?ვის კოცნი შენ?

ტოტოშა.**(ხმადაბლა**)

ღვინოა კარგი.

შოთა.გაეთრიე აქედან!(**ტუჩებზე ისვამს ხელისგულს)** ავადმყოფო!

**(თვითონ გადის ნაბიჯარეული).**

**ბენო შეშინებული იყურსება.შოთას შეძახილები გარედან ისმის.**

ტოტოშა.(**სვამს ღვინოს.ხმადაბლა-ბენოს)**

ცეკვებს განახებთ ორ თვეში...ყველას მოგტყნავთ.

**პაუზა.**

ბენო.მაგანაღო არდაჯაღალა ბებოიმტაკანი..რაიუნბაღალას ედღოჩილი ნისით.რამდღა.

**პაუზა.**

ტოტოშა.ეგ სალფეთკზე დამიწერე ქორწილში წავიკითხავ,ყლეო.

**(ისევ სვამს)**

**ბენო შიშით უყურებს,ხელი ნელა მიაქვს მაგიდის კუთხეში ჩამოდებული ქუდისკენ.**

ფარდა

2012-2013

**გიულის ძღვენი**

**კარზე ზარია.დერეფანში ეთერიკო შემოდის და კარისკენ მიდის.**

**ეთერიკო.ვინ არი?**

**გიულის ხმა.**გიული ვარ, ეთერიკო!

**ეთერიკო.** ვაიმე,შენ შემეოგევლე.ახლავე...

**კარს აღებს.შემოდის გიული.ეთერიკო და გიული ერთმანეთს ეხვევიან.**

**ეთერიკო.**(**ღიმილით)**

რატომ მითხარი,საღამოს მოვალო?

**გიული.**ვერ მოვითმინე...

**ეთერიკო.(რატომღაც ნიშნის მოგებთ)**

ჩემი სიცოცხლე ხარ შენ!

**გიული.**დედაჩემიც ვერ ვნახე ნორმალურად,პირდაპირ შენთან გამოვიქეცი...რო არ მეჩვენებინა,არ შემეძლო...

**~~ეთერიკო.~~**რატომ ხარ ასე გიჟი,რატომ...

**გიული.**მაცალე ერთი წამით...

**(გადის სადარბაზოში)**

**ეთერიკო.**სად მიდიხარ ,გოგო?(**ესეც გადის)**

ეს რა არის?

**გიულის ხმა.**მომეხმარე ახლა,რას მიყურებ?

**გიულის და ეთერიკოს ძლივძლივობით შემოაქვთ ვეებერთელა ყუთი.**

**ეთერიკო.**ეს როგორ ამოთრიე,ადამიანო,გაგიჟდი?

**გიული.(მძიმედ სუნთქავს)**

ბიჭები იდგნენ ეზოში და..იმათ ვთხოვე..ვაიმე,მოვკვკდი..გული ამომიჯდა...

**ეთერიკო.**ეს რა არის,გოგო?

**გიული.**გიჟებს გვანან ფინელები-ყველა ამას ყიდულობს..ჯერ ჩემთვის მინდოდა,მაგრამ გადავიფიქრე..შენ უფრო გჭირდება...ნანასაც ჩამოვუტანე ასეთი...

**ეთერიკო.**რა არი ამისთანა აღარ იტყვი?

**გიული.**ასაწყობი კაცია.

**ეთერიკო.რა** არი ასაწყობი?

**გიული .**კაცი.ასაწყობი მამაკაცი.ნამდვილი.აგერ,თავისი ინსტრუქციაც მოყვება.**(კითხულობს ყუთზე დაწერილს)**

ჰომო...პენის...

**ეთერიკო.**გიულიკო,დამცინი,არა?

**გიული.**მოვკვდი ,ქალო,ამის თრევით..რას დაგცინი...**(ხსნის ყუთს,შიგნით ყოფს თავს)**

**ეთერიკო.(იცინის)**

ისევ ბავშვი ხარ,არა?ჯერ არ დაბერებულხარ?

**გიული.(ყუთიდან რეზინის ხელს იღებს)**

აი,ხელი.

**ეთერიკო.(დაიკივლებს)**

ვაიმე!

**გიული.**რა იყო,საათიც უკეთია...ოქროს ბეჭედიც მოყვება.თუ დაჭირდა, რა თქმა უნდა...**(ხელს უკან აბრუნებს,ახლა რეზინის ცხვირს იღებს)**

ეს ცხვირია...

**ეთერიკო.**დედა ,ჩემი სიკვდილი..რას აკეთებ,გიული!

**გიული.**ორნაირი ცხვირი მოყვება-კეხიანი და აპრეხილი...გააჩნია ,როგორ ხასიათზეც იქნები,ისეთს გაუკეთებ...**(ცხვირს უკან დებს,რაღაც ბღუჯას იღებს იქიდან)**

ეს წვერია.

**ეთერიკო.**გიული,ნუ გამაგიჟე,ცუდად ვარ...**(მართლა ცუდადაა,პირზე ხელს იფარებს)**

**გიული.**უწვეროებიც ჰქონდათ,მაგრამ მე ზრდასრული გიყიდე..ჩემმა მტერმა უყურა ამათ გარდატეხის ასაკს!(**წვერს ყუთში აბრუნებს,იღებს წყლით გავსებულ ბუშტს)**

ეს კუჭია..ექვსის მერე არ აჭამო,თორემ ღიპი დაედება..მოიცა,ახლა ავაწყობ.

**ეთერიკო.**(**დაბნეულია)**

ჩაცმა მაინც მომესწრო,გოგო!

**გიული.(თავი და ხელები ყუთში აქვს ჩაყოფილი)**

ამას შენი პრანჭვა არ სჭირდება..ისედაც შენია,რას ღელავ...ტანსაცმელი უნდა უყიდო.მარტო ხალათი მოჰყვება..თან-შავი...

**ეთერიკო.**შავი რატო?

**გიული.არ ვიცი...**

**ეთერიკო.**რატო გაიწვალე ,გოგო ,თავი?..ამის თრევა არ გინდოდა!

**გიული.**ვინც დაგდევდა,ყველა დაიწუნე და რა მექნა**!(კვნესის)**

**ეთერიკო.**რა გჭირს ,ხომ არ მოგეხმარო?

**გიული.**არა,არა...უბრალოდ..ეს ისა..რა ქვია..ძლივს მივაწებე..

**ეთერიკო.ლაპარაკობს კიდეც?**

**გიული.**კი,ყველა ენაზე.ნსაოფლიოს ყველა ენა იცის.

**ეთერიკო.**დასაქოქია?

**გიული.**ღამღამობით უნდა დატენო...ერთი ისა აქვს ცუდი,რომ წყალს არ უნდა მიაკარო...

**ეთერიკო.** ვერ იბანავებს?

**გიულ**ი არ სჭირდება...

**ეთერიკო.**რო აყროლდეს?

**გიული.**შეეჩვევი ,გოგო,რა დაგემართა...**(თავს ამოყოფს)** ო,შეირხა...

**ეთერიკო.**რა ქნა?

**გიული.**შეირხა..ახლა წამოდგება.**(გიული ხელებს იფერთხავს)**

ისე მივაწებ-მოვაწებე,წესიერად ვერაფერს ვხედავდი...

**ეთერიკო.**არ დავიღუპოთ,გიული..აგრესიული არ იყოს.

**გიული.**აფერისტი არ აღმოჩნდეს, მთავარი ესაა.

**ყუთი ამოძრავდება**

**ეთერიკო.**მიშველე,გიული.

**გიული.კი არ** შეგჭამს,ქალო,რა მოგივიდა..კაცია,მხეცი ხო არა..

**უეცრად ყუთიდან წვერიანი კაცი ამოყოფს თავს.მერე ფეხზე დგება.კაცს შავი ანაფორა აცვია.**

**ეთერიკო.**ვაიმე,გიულიკო,მღვდელი ყოფილა!

**გიული.**მოიცა,ერთი წუთი..გაჩუმდი.

**კაცი.**შარვლით შესული არ დაგინახოთ ეკლესიაში!

**ეთერიკო.(ტირილით**)

მღვდელია..მღვდელი!

**გიული.**რა მღვდელი,კაცო..ეგენი გიჟები ხო არ არიან!...**(კითხულობს ინსტრუქციას)**

აჰა..უბრალოდ,წვერიანი კაცია.

**კაცი** **(თმაზე ეპოტინება)**

თავშალი მოიხვიე,ქალო!

**გიული.** ხელი, ბიჭო..უყურე ამას.

**ეთერიკო.**(**ტირილით)** რა მიქენი ეს?..გიულიკო,რას მერჩოდი?

**გიული.**ეტყობა, ამერია...ნანას კაცი შენ მოგიტანე და იმას შენი წავუღე!...

**ეთერიკო** (**ტირილით**)რატომ დაგაბარა ნანამ მღვდელი?

**გიული.**ნანას არ დაუბარებია,გოგო..მე ამერია რაღაც...

**ეთერიკო.**დაურეკე ნანას...(**ქვითინით**) ახლავე დამიბრუნოს ჩემი კაცი!

**კაცი.**ფერუმარილს ნუ წაიცხებთ სახეზე!

**გიული.(ცდილობს,ყუთში ჩაიხედოს,თუმცა კაცი არ აძლევს ამის საშუალებას)**

გამოვრთავ და ხელახლა ავაწყობ!

**კაცი.(ხელს უქნევს)** განვედ,სატანავ!

**გიული.**სადაა ტელეფონი?..ნანას დავურეკავ..კი ავუტანე,მაგრამ არ გამიხსნია...მაინტერესებს,

რა დახვდა...

**ეთერიკო(ებღაუჭება გიულის ტირილით)** არ დამტოვო ამასთან,თორემ თავს მოვიკლავ!

**გიული.**შენ.ქალო,გიჟი ხო არა ხარ?..ამან რა უნდა გიქნას..ქვეყნის ფული მაქ გადახდილი...**(თავს ითავისუფლებს)**

ტელეფონი სადაა მეთქი?

**ეთერიკო.(ცრემლებს იწმენდს)**

იქით..მაცივართან.

**გიული.(კაცს**)არ გამაბრაზო,იცოდე

**(გადის)**

**პაუზა**

**კაცი.**შენი სახელი, შვილო?

**ეთრიკო.**ეთერიკო..ეთერი.

**კაცი.**ვხედავ ,გული ცოდვებითა გაქვს დამძიმებული მომიყევი,რა გიჭირს?

**ეთერიკო.(ცოტაც და ისევ ტირილს დაიწყებს)**

რა უნდა მოვყვე..**(თავს ვერ იკავებს,ატირდება)** გიული,სულ არ მინდოდა დღეს ჩემს პრობლემებზე ლაპარაკი...

დებილო შენ!

**აღშფოთებული ტატიანა**

**ტატიანა.**კაცო,იმ დღეს მოვდივარ ჩემთვის და ვხედავ ომში დაღუპულ ძიმას ცოლს.უფრო სწორედ,ძიმას ვხედავ,ომში დაღუპულს...იმის ქმარს.

ვინ?ვინა,კაცო,ძიმა-ჩვარი,გმირივით დაიღუპა ომში და ჩემი შალვა აქ ფარებს უნდა უცვლიდეს ზურიკოს ველოსიპედს?ესაა სამართალი?ესაა ცხოვრება?..ვიღაც მათხოვარი ძიმა იქ დიდის ამბით ეგდოს-სისხლში მოსვრილი,დაფლეთილი და..გმირულად მკვდარი..და ჩემი საწყალი შალვა-მთელი ცხოვრება წესიერად და პატიოსნად უშრომია-აქ უნდა გადაყვეს ზურიკოს ველოსიპედს?ეს რა ქვეყანაა ,ჰა? ეს რა არი,ა?ვიღაც ვიგინდარა ძიმა ჭურვით თუ რარაც ჯანდაბით თავგახეთქილი უნდა ეგდოს წინა ხაზზე,გმირივით,და ჩემი შალვა დღე და ღამე ზურიკოს ველოსიპედს უნდა უკირკიტებდეს?ეს რა სამართალია,ხალხო?..

ის კრეტინი მართლა,ორჯერ ორი რომ არ იცოდა-დებილი ძიმა,იქ დიდის ამბით,ტყვიებით დაცხრილული უნდა ეგდოს,არა?-დაუმარხავი,გმირივით...და ჩემი შალვა,საწყალი...უწესიერესი კაცი...აქ უნდა მეჯდეს ზურიკოს ველოსპედის ფარებით?რა ვუთხარი მე ასეთ ქვეყანას!დეგენერატი ეგა,დედამისს მამამისისგან რომ ვერ არჩევდა...ის დამპალი უნდა იწვეს ახლა იქ თავგახეთქილი და ჩემი ნაღდი,კაცური კაცი შალვა,აქ უნდა მყავდეს ზურიკოს ველოსპედთან ჩაკუზული?მე იმ ვირიშვილ ძიმას რა ვუთხარი- მაგის დედა რო ვატირე მაგისი-ჭურვით,თუ რაღაც ჯანდაბით რომ აქვს ტანი გახლეჩილი და დიდი ამბით,გმირივით რომ გდია იქ! ეგ უნდა იყოს მკვდარი,თუ ჩემი ანგელოზივით მშრომელი,უწესიერესი ქმარი?მთელი დღეები ეს ოქროსავით ადამიანი,სანთლით საძებნი შალვა,სად ნახავ სხვაგან ასეთ შალვას!...ამ ზურიკოს დასაწვავ ველოსიპედს უზის და ფარებს უცვლის,იმის მაგივრად,რომ იქ იწვეს,როგორც მას შეეფერება-ადამიანურად,ვაჟკაცურად მკვდარი!ეს მარგალიტივით კაცი ამ ჩათლახი ზურიკოს მაზუთიან ველოსპედს უზის და უცვლის ფარებს..იქ კიდევ,დიდის ამბით,არხეინად წევს ვიღაც არაკაცი ძიმა...კარგით,რა?!

**შემოდის შალვა**

**შალვა.**რა იყო ტატიანა,რა ხდება?

**ტატიანა. (ცრემლებით)**

...რა და, ეს ანგელოზივით კაცი,მკვდარი არ უნდა იყო ახლა?

**ფარდა**

**1999წ**

**დედის მონოლოგი**

**დედას კალთაში უზის შვილი-ამდენი და ამდენი წლის ბიჭუნა.ბავშვი ხმას არ იღებს,მის მაგივრად დედამისი ლაპარაკობს**

**(ქართველი დედების ჩვევისამებრ)**

**დედა.(ბავშვს თმას გადაუწევს შუბლიდან.ნიშნის მოგებით)**

ჩვენ უკვე გავიზარდეთ.უკვე დიდები ვართ.უკვე ტანსაცმელსაც ჩვენით ვიცვამთ.დედიკოს დახმარება აღარ გვჭირდება.

გუშინწინ ბებიკოს სახლის დალაგებაშიც კი მივეშველეთ.“ინგლისურიც“დავიწყეთ.“რუსულიც“.მასწავლებლებს ძალიან მოვწონვართ

.წიგნებსაც ვკითხულობთ.ამ ზაფხულს „სამი მუშკეტერი“წავიკითხეთ და ძალიან,ძალიან მოგვეწონა.ახლა“ბიძია თომას ქოხს“ჩავუჯექით.

სექტემბრიდან სკოლაში მარტო ვივლით და არც დედიკო დაგვჭირდება,არც მამიკო და არც ბაბუა.ჩვენ უკვე გოგონებიც მოგვწონს...და გოგონებსაც მოვწონვართ.

სახლშიც გვირეკავენ,გვეპრანჭებიან..მაგრამ ჩვენ პრეტენზიულები ვართ- ჩვენთვის მარტო ლამაზები და ჭკვიანები გვინდა.ახალ წელს მანანა დეიდამ ძალიან ბევრი საჩუქარი ჩამოგვიტანა რუმინეთიდან.ჩვენ ყველაზე მეტად ასაწყობი რობოტი მოგვეწონა,თუმცა ისიც მშვენივრად გვესმის,რომ უკვე დიდები ვართ და სათამაშოები უმცროსებს უნდა დავუთმოთ,მაგალითად,პატარა ლიზიკოს,რომელიც ჩვენი მამიდაშვილია და რომელმაც ჯერ ლაპარაკიც კი არ იცის წესიერად.

გაისად მამიკო პარიზში წაგვიყვანს და დაგვასვენებს..ერთი-ორი წელიწადიც და მასტურბირებას დავიწყებთ-ფისი-ფისებს და კაკკულიკებს უკან მოვიტოვებთ...

მერე მამიკო ან ლადო ბიძია ბოზებშიც წაგვიყვანს და,იმედი მაქვს,თვითონაც ისიამოვნებს..არა,დედი?...

მერე თანატოლებთან ერთად ქუჩა-ქუჩა ხეტიალს დავიწყებთ..ბევრჯერ გავილახებით,მაგრამ ჩვენც ბევრს გავლახავთ.შესაძლოა,ვინმე შემოგვაკვდეს კიდეც,

თუმცა არა მგონია. ვიღაცეებს დავჭრით კიდეც და ჩვენც დავიჭრებით...თუმცა ყოველთვის ასე ვიტყვით,რომ რეალურად მარტო გავკაწრეთ და მეტი არაფერი...მაშინაც კი,თუკი ვიღაცა შემოგვაკვდება ან ჩვენ შემოვაკვდებით მაგრამ ჩვენ არ შემოვაკვდეთ,რა,დე?!...რაღა ჩვენ

?! კიდევ რა? ნუ აი,ზუსტად ვიცი,რომ გავნარკომანდებით...გარკვეულ ეტაპზე მაინც...ახლა იმდენი საშუალებაა...როგორია ამ ცხოვრების ფხიზლად ყურება,დე?! ცოდოები ვართ...არ გვინდა,რა...მაგრამ რაც არ უნდა ვქნათ,ხიფათს ყოველთვის ავცდებით,რადგან-გინდა მამიკოს,გინდა იგივე ლადო ბიძიას,გინდა თუნდაც...

რა ვიცი...დედაჩემის მხარეს-მადლობა ღმერთს,სამუდამოდ,აი,უკუნითი უკუნისამდე ექნებათ იმის ელემენტარული შესაძლებლობა მაინც,რომ რაღაცნაირად დაგვიცვან და სასჯელებს,სტრესებს და უბედურებებს აგვაცილონ...უნდა გვმალონ,დე...სადამდეც შეძლებენ...თორემ ეხლა ვისა აქვს,ძალიან დიდი ბოდიში,შურისძიების თავი?!

**(პათეტიკურად)**

ღმერთმა დაიფაროს მამას ან თუნდაც ლადო ბიძიას ბიზნესი!...თხუთმეტ ოჯახს ვაჭმევთ..ნუ,ექვსს ამ პერიდისთვი,რაც ციური ბებოს ფინანსური პირამიდა ჩამოიშალა...ისეთი კარგი სესხების გაცემი სქემა გვქონდა,დე...მაგრამ რაც არის-არის...აღარ გვინდა ამაზე...ხო..ნუ

,რაღაც დროს იგივე მამიკო,ალბათ, გვიყიდის ლამაზ მანქანას(ამაზე ლადო ბიძიას არ შევაწუხებთ-ისედაც ნათქვამი აქვს,რომ მაგისი დუპლექსი ჩვენია,დე)რომლითაც,ერთი სიტყვით,სამ ქალბატონსა და ოთხ მამაკაცს გავსრესთ...რათქმა უნდა,სხვა და სხვა დროს..

.აქედან ორს მეცხრე საავადმყოფოს წინ მოვუღებთ ბოლოს...დანარჩენებს;რიგირ ქუჩის კუთხეში,გმირთა მოედანზე და ასე შემდეგ...იმიტომ რომ ძალიან მიყვარს ეს ქუჩები! ძაან ჩვენი გარემოა,დე.**.(ღიმილით)**

მოკლედ,თბილისელებს გენოციდს მოვუწყობთ...მაგრამ ამჯერადაც გადავრჩებით,იმიტომ რომ სულ ჩვენ უნდა გადავრჩეთ,რა...კარგი,დედი?! მერე ცოლსაც მოვიყვანთ-გადასარევ გოგოს-მაგრამ,შეძლებისდაგვარად,მაინც ბოზებში ვივლით...**(ამჯერად ლადო ბიძიას გარეშე,აღარ შეეძლება უკვე ადამიანს)**

ვაიმე,ერთს დავაფეხმძიმებთკიდეც...თუ არა?არა,ხო?...კაი,დედიკო,როგორც შენ გინდა...მერე გავაჩენთ საკუთარ შვილსაც და ბებიებს მივუგდებთ..აი,ასე პირდაპირი მნიშვნელობით...მერე ამ გოგოსაც,იმიტომ რომ საერთოდ ვის რა უნდოდა,ძალიან დიდი ბოდიში,რა..მადლობა თქვას,რომ საერთოდ მოხვდა ჩვენ გვერდით..

ამას უნდა შევეგუოთ,რომ შვილი ნამდვილი კრეტინი გამოგვივა...ჩვენსავით..გვეწვევა კლიმაქსიც..მერე მშობლებსაც დავმარხავთ...ბოლოს მოვკვდებით კიდეც...ჩვენს პანაშვიდზე ხალხი ერთმანეთის სანახავად მოვა.ან სამშაბათს დაგვმარხავენ,ან -ხუთშაბათს..ან-შაბათს,ან -კვირას...მერე კი სამუდამოდ გავქრებით...**(დედა საფეთქელზე აკოცებს შვილს)**

არა,დედი?

ფარდა

2001.

ფარდა 1999

**ქალაქელი კაცის ამბავი**

**საძინებელი ოთახი.ოთახში თემიკო შემოდის,რომელსაც საქორწინო კაბაში გამოწყობილი ცოლი-ნათია ჰყავს ხელში აყვანილი.ნათია უხერხულად კისკისებს.გადაირიე? ჩამომსვი,-ამბობს სიცილით.კარს მიღმა ხორხოცია.ეტყობა,სუფრაა გაშლილი.**

**ნათია.**მე საერთოდ არ მეშინია,თემურ...აი,საერთოდ...ხო თემურ?

**თემიკო.**რისი უნდა გეშინოდეს,კბილის ექიმი კი არა ვარ,ქმარი ვარ,გოგო,შენი.**(კოცნის ნათიას)**

**ნათია.**გახსოვს,პირველად რო მაკოცე?

**თემიკო.**პირველად მე არ გაკოცე?

**ნათია.**იქ ხალხი როა..რაღაც დაძაბული ვარ.

**თემიკო.**რას გიშლის ის ხალხი?

**უეცრად კარი იღება და თემიკოს მამა შემოდის,ჭიქით ხელში.მთვრალია.ორივეს კოცნის.**

**თემიკოს მამა.**თქვენ ხართ ჩემი შვილები.ჩემი გუგულები ხართ თქვენ...ლამაზები,კარგები,თავისუფლები..**(ცდილობს რამე წაიმღეროს,თვალებს ხუჭავს)**

კაცის ტირილი თქვენ არ გინახავთ და არც არის საჭირო...მაგრამ..ჩემი ბიჭი ქალთან იყოს..ბოდიში,ცოლთან იყოს და მე არ ვიტირო..გასკდი,გასკდი,გულო...**(ტირის)**

თქვენ ხართ ჩემი შვილები...სისხლი და ხორცი...**(პირჯვარს იწერს)**

ღმერთო,ტყუილი არ მითქვამს ჩემ ცხოვრებაში..აგერ,თემურამ იცის...ფულიც გამიკეთებია,ისა,ესა...მაგრამ ზოგიერთივით მიწაში არ ჩამიმარხავს,რა...ქალები გიჟდებოდნენ...ეგრე კი არ არი...აქ რო ვზივარ და „მიდი,მამა,მოდი,მამა“-ჩემი თემურჩიკა რომ მიტრაკებს,ეგრე კი არაა...ამას ენაცვალოს ჩემი თავი...(**იჭყანება**)

გული მტკივა,რა...გული...ბევრი მაქ ჩემს ცხოვრებაში ნანახი,ლალი,გენაცვალე...

**თემიკო.**ნათია,მამა.

**თემიკოს მამა.**ჰო,ბოდიში,ნათია...ვიცი,ახლა თქვენი პირველი ღამეა,რამე..აუჰ...გადარეულები ხართ...

**თემიკო.**მამი,ნათია დაიღალა...**(ღიმილით ,ისე რომ მამამისს არ აწყენინოს)**

დაგვტოვე ეხლა,კაცურად...შენ რომ შეგეფერება,ისე...

**თემიკოს მამა.**მოიცა,სად მაგდებ,კაცო?...შენ ცოტა ჭკუაზე მოდი,გაიგე?..ნაბიჭვარო შენა...მინდა,გავალ და მინდა,მთელი ღამე აქ გეჯდებით,ლალის ვენაცვალე...შენ ნუ გეშინია...კაცები ჩემ დროს იყვნენ..მე და სერგო ლაფერაძე ვიყავით,აი,როგორც,რა ვიცი-ძმები,რა...ეგეც დიდი გოთვერანი იყო..კი,ვინ უარყოფ ამას..მაგრამ,ლალი,...შენ სემოგევლე,დამიჯერე,რა..

**თემიკო.**ნათია,მამა,ნათია...ნუ ეძახი ლალის.

**თემიკოს მამა.**შენ რა გაატრაკე საქმე?ნათიაა თუ შმათია,კაი გოგოა და შენი ცოლია.შენ კიდე ქალი თუ გინდა,ფულს მოგცემ და საქმეს მიხედე,რა..თქვენი პირველი ღამეა თუ მეთვრამეტე,ჯამში,ლალის ვენაცვალე,სულ ფეხებზე მკიდია...არ მინდა რა,წასვლა.აი,აქ მინდა ყოფნა...ჩვენ სხვანაირები ვიყავით...სხვანაირი იყო ქალაქი-ლამაზი,კოხტა...დილიდან საღამომდე ზემელზე ვიდექით,ახალგაზრდები,ნაღდები...ვანგლობდით,საქმეებს ვარჩევდით...ერთი ძველი ბიჭი იყო,კუსა,-ახლა მაგის ბიუსტს ვდგამთ ზემელზე,ბიჭებმა ფული დავდეთ-ტრამვაიში ადიოდა და ფეხის თითებით ქურდობდა,ხელებს არ ხმარობდა...მერე გამოთვლით ცენტრში დაიწყო მუშაობა,პროფესორი გახდა...ლამაზი გოგოები ყავდა...აი,მუხლები-კაკლებივით...დღეს რო ყველაფერი გადმოყრილი აქვთ,მაშინ სად იყო ეგრე,ლალის შემოვევლე,ცოლი რო ცოლია,ქმართან ისიც არ იხდიდა ბოლომდე...ულამაზესი გოგო,მაყვალა ფანცულაია,რუსთაველზე რო გაივლიდა,ბიჭები უკან მივდევდით...მერე ოთარს გაჰყვა ცოლად,ტყებუჩავას,და სამი ბიჭი გაუგორა...**(შვილს**)ხო გახსოვს ოთარა ძია?...მერე წამალში გაიპარა სამივე..კაი დრო იყო,რა...სასტუმრო რო იყო,რუსთაველზე...მე და სერგო ლაფერაძე რო შევდიოდით ბიჭებთან ერთად,ხუთი დღე არ გამოვდიოდით იქიდან...აფიციანტკა იყო იქა,სვეტა...ვენაცვალე,უჯიგრესი ქალი...მოვიდოდა,შეკვეთებს აიღებდა და ერთ კაი სადღეგრძელოსაც დაგვილევდა...ახლა,რა დასამალია და,ზოგჯერ მოცემაც,იცოდა...

**თემიკო.**კაი რა,მამა..

**თემიკოს მამა.**კაი და-ბებიაშენისამ!უნდა იცოდეთ,ე...მთელი ქალაქი მაგასთან დავდიოდით...ვეხმარებოდით კიდეც,ისე როგორ...სვეტა-ჯან,რამე ხო არ გჭირდება,დახმარება,ჰაი-ჰუი..იყო ეს კაცობა...ნათდად იყო...ახლა მოკვდა.აღარ არის..იმ დღეს ბიჭები ვნახე პანაშვიდზე.ვისი პანაშვიდი იყო ,აღარც მახსოვს,დღეში ხუთ პანაშვიდზე ვასწრებ მისვლას.ფული დავდოთ,სვეტას ბიუსტი დავუდგათო.მეწყინა..ერთი მაგის ბოზი დედაც-მეთქი,ე!სამი კერპი მყავდა და ეხლაც მყავს:დიდი დავითი,დედაჩემი და სტალინი...ჩემი ტავი ენაცვალოს მაგათ...გალაკტიონი სუ ფეხებში მებლანდებოდა...ძალიან გვიყვარდა...ჩემი ხელით ავასვენე მთაწმინდაზე...მთელი გეპეი იქ იყო...მერე წყალკანალში დავიწყე ჩალიჩი,სერგო ლაფერაძესთან ერთად...

ახლა ,ლალის ვენაცვალე,აზრზე მოგიყვან,საერთოდ,რა კაცი იყო ლაფერა...ეგრე ვეძახდით,რა...

**თემიკო.**არა,რა,მამა...გეხვეწები.არ აინტერესებს.

**ნათია.(უხერხულად იღიმება)**

გივი ბიძია...

**თემიკოს მამა.**გივი არა-ტრაკი!

**თემიკო.**(ნათიას)

რა გივი,თამაზი..

**ნათია.**უკაცრავად...ძია თამაზ...

**თემიკოს მამა.**ის გინდათ,არა?...რა ქვია...**(შარვალზე ღილს იხსნის)**

**თემიკო.(დაეჭიდება მამამისს,კარებისკენ მიჰყავს**)

რატომ მამა,რატომ?

**თემიკოს მამა.**შენ ცოტა ჭკუაზე მოდი,ბიჭო!...

**ნათია.(სახეზე ხელებს აიფარებს,ისტერიულად)**

ვაიმე...

**თემიკოს მამა.**მოიცა...მოიცა,შე შობელძაღლო...მათქმევინე..მერე მე თვითონ გავალ..

**თემიკო.**(**ხელს უშვებს)**

რა გინდა? თქვი!

**ხანგრძლივი პაუზა**

**თემიკოს მამა.**მაყურებინეთ,თორემ თავს მოვიკლავ.

ფარდა. 1999 წ

**ქრისტიანული საქციელი**

**ოთახი.პატარა მაგიდა.ტორშერი.კარი**

**მაგიდაზე-ჭიქები,შამპანურის ბოთლი,ხილეული.**

**მაგიდასთან-ქეთინო,ბადრი.**

**ბადრი.**ქეთუშ,ძალიან საყვარელი სახლი გაქვს.

**ქეთინო.**მართლა?დიდი მადლობა.უკვე წელიწადია,რაც დედაჩემთან აღარ ვცხოვრობ.ასე მირჩევნია.როცა მენატრება,მივდივარ.

**ბადრი.**რავი,ყოჩაღ.საერთოდ,გოგონებს მარტოობის მაგრა ეშინიათ.შენ ეტყობა,გამონაკლისი ხარ.

**ქეთინო.**მე სხვანაირი ვარ.

**ბადრი.**ვიცი.

**ქეთინო.**იცი?

**ბადრი.გუშინ გაგიცანი**,მაგრამ ისეთი შეგრძნება მაქვს,თითქოს მთელი ცხოვრებაა, გიცნობ.არასოდეს მომსვლია ასეთი რაღაც.თუმცა,რა მნიშვნელობა აქვს ამ ყველაფერს.მოდი,შამპანურს გავხსნი.

**ქეთინო.(ყურებზე ხელს იფარებს)**

თვალში არ მოირტყა...

**ბადრი.**ნუ გეშინია.**(ხსნის შამპანურს.ასხამს ჭიქებში.თვალებში უყურებს ქეთინოს)**

როცა ჩემ გვერდით ხარ,არაფრის არ უნდა გეშინოდეს,ქეთი.

**ქეთინო.**გიყვარს სადღეგრძელოები?

**ბადრი.**არა.

**ქეთინო.**არც მე.

**ბადრი.**მაშინ ,ჩვენ გაგვიმარჯოს.

**(იცინიან,ჭიქებს უჭახუნებენ)**

**ქეთინო.** არ გაგიკვირდეს-მე ძაან მალე ვთვრები.

**ბადრი.**მერე ცუდად ხომ არ იქცევი ხოლმე?

**ქეთინო.**არა.ცუდად ნამდვილად არ ვიქცევი.**(პაუზა**)

რამე მომიყევი.

**ბადრი.**რა მოგიყვე?

**ქეთინო.**რაც გინდა.ლექსების წერა როდის დაიწყე?

**ბადრი.აუ,** გეხვეწები,ეგეთ რაღაცეებს ნუ მკითხავ,რა.

**ქეთინო.**ყველა ამას გეკითხება, არა?

**ბადრი.არა...**

**ქეთინო.**რა არა?

**ბადრი.**შენ „ყველა“არა ხარ.

**ქეთინო.**თავბრუ მეხვევა.ხო გითხარი,მალე ვთვრები-მეთქი.მოიცა,რამეს ჩავრთავ...**(დგება)**

**ბადრი.**დიდი ბოდიში,მაგრამ რას ნიშნავს-„რამეს ჩავრთავ“?თუ ტელევიზორის ჩართვას აპირებ,გეტყვი,რომ არ არის საჭირო...)დგება,ღიმილით უახლოვდება ქეთინოს) თუკი გცივა, გეტყვი რომ...

**ქეთინო.**რომ რა?

**ბადრი....**რომ მე გაგათბობ.(პაუზა)ერთხელ მონადირეებს გავყევი.ვმატრაკვეცობდი.ბაბუაჩემის თოფი მხარზე გადავიკიდე და ათ კაცთან ერთად ტყისკენ დავიძარი.თავი ზღაპარში მეგონა.მაგრამ ზღაპარი მაშინ დამთავრდა,როდესაც დათვი გამოჩნდა.იცი,შეიძლება გაგეცინოს,მაგრამ იმ წუთში მომეჩვენა,რომ ჩემი ბავშვობაც ჩაბარდა წარსულს.დათვი არაფერს გიზამს,თუკი შენ არ დაუშავე რამე.იქ ერთი კაცი იყო-ვითომ მონადირე.დათვს იმან ესროლა.გულში უმიზნებდა და მხარში მოარტყა.ტკივილისაგან გამწარებული ცხოველი ჩემკენ წამოვიდა.გონება გადამეკეტა.ვერაფერს ვგრძნობდი.მოქმედებდა მხოლოდ გადარჩენის ინსტინქტი.სამი ტყვია ვესროლე.ორი დრუნჩში მოხვდა.ერთი-თვალში.ჩემს ფეხებთან დაეცა.მერე ყველა იმას მეუბნებოდა,მაგარი ხარო...მე კი მძულდა საკუთარი თავი.მეზიზღებოდა.

**ქეთინო.(დუმილის შემდეგ)**

ლექსი წამიკითხე.გთხოვ.

**ბადრი.**აუ,კაი რა.

**ქეთინო. (კისერზე ხვევს ხელებს)**

გეხვეწები.

**ბადრი.თეთრი** ლექსი როა?

**ქეთინო.**მერე რა.ჩემი საყვარელი ფერია თეთრი.

**ბადრი.**(**გარინდებულია)**

მეზობელი მყავს,ელვებს აგროვებს,

დედის ცრემლია ნამცეცი პურის.

ნაბიჯი დროის...

მოდის.მიახლოვდება რაღაც თუ ვიღაც-

ღმერთივით მარტოხელა.

ქალაქივით უშნო.

მასხარასავით სასტიკი.

მომწონს საკუთარი ანარეკლი მხოლოდ.

ანა-

რეკლი.

თოვს.

**(კოცნის ქეთინოს)**

**ქეთინო.**(**ქეთინო მსუბუქად ეწინააღმდეგება)**

ბადრი,არა...

**ბადრი.**ნუ გეშინია...**(ხარბად კოცნიან ერთმანეთს)**

**ქეთინო.**მანდ...მანდ ღილია.

**ბადრი.**მიყვარხარ...ვა,ვერ ..ვერ ისა...ვერ გავხსენი...

**ქეთინო.**ფრთხილად...

**ბადრი.**მოიცა...

**ქეთინო.(ჩურჩულით)**არ გინდა,გთხოვ...

**ბადრი.**ქეთი....

**კარზე აბრახუნებენ.**

**ქეთინო.**მოიცა.

**ბადრი.**ვინაა?

**მამაკაცის ხმა.**ქეთინო!ქეთინო,გააღე კარი!

**ქეთინო.**გუჯაა.

**ბადრი.**ვინ გუჯა!

**ქეთინო.**ჩაიცვი,ჩქარა...

**ბადრი.**გუჯა ვინაა?

**გუჯას ხმა.**ქეთინო!

**ქეთინო.**გუჯა ქმარია ჩემი.

**ბადრი.**ქმარი?

**ქეთინო.**ჰო...თითქოს გავშორდით,მაგრამ მაინც მოდის ხოლმე.

**ბადრი.**რატომ არ მითხარი მერე?თავიდანვე რატომ არ მითხარი?

**გუჯას ხმა.**ქეთინო,გააღე კარი!

**ბადრი.(თვალებზე ცრემლები ადგება)**

მიშველე,ქეთინო...დედიკო,დამეხმარე,დედა!ღვთისმშობელო მარიამ.წმინდაო გიორგი...დავიღუპე,ქეთინო...გადამარჩინე,ქეთინო,გადახტები ფანჯრიდან...რატომ მომატყუე,ქეთინო?რატომ დამახარჯინე ფული,თუკი გათხოვილი იტავი.რატო მაყიდინე შამპანური?რა ჯანდაბა მინდოდა აქ!

**ქეთინო.**გეხვეწები,გაჩუმდი...ვითომ სახლში არა ვართ.

**გუჯას ხმა.**ქეთინო!

**ბადრი.**შემოუშვი ეს პატიოსანი კაცი.**(განწირული ყვირის,ძირს წვება)**

არა,არ შემოუშვა.თუ მომკლა ახლა აქ...თუ დამაჭრა ყვერები.მეშინია,ქეთინო.რატო მომექეცი ასე ცუდად? რატო გადამახურდავებინე ფული? ბოზი ყოფილა ბატონო,ეს...მე არაფერ შუაში ვარ..პოეტი ვარ მე...ცნობილი ვარრაღაც წრეებში...

**ქეთინო.**მოიცა...**(სილას აწნავს)**

მოიცა...**(პაუზა)**

მგონი,წავიდა...

**ბადრი.**იქ დგას ალბათ,კართან...მოკვლა უნდა ჩვენი...ბოზო.

**ქეთინო.**ჩუ,ჩუ,ბიჭო **(კარს ყურს ადებს)** წავიდა.

**ბადრი.**არ მჯერა.

**ქეთინო.**დავიფიცო?

**ბადრი.**მართლა წავიდა?

**ქეთინო.**კი,კი.**(ცდილობს ზურგზე ღილები შეიკრას)**

წამოდექი ფეხზე...ასე უნდა ეგდო იატაკზე?

**ბადრი.**(**დამშვიდებას ცდილობს)**

ვა,ეს რა იყო.

**ქეთინო.**შენ ყოფილხარ მაგარი ქალაჩუნა.

**ბადრი.(შარვლის ღილებს იკრავს)** რა შუაშია...

**ქეთინო.**გააჯვი აქედან.

**ბადრი**.რა ვქნა?

**ქეთინო**.რა და,გააჯვი აქედან.

**ბადრი** .ქვემოთ,რომ იდგეს,რა ვქნეა მერე...არ გამაგდო,ქეთინო.ნახევარი საათი მოვიცდი და წავალ...სიფრთხილეს თავი არ ტკივა,ქეთინო...არ მინდა წასვლა არ დამღუპო,ქეთინო.ქვემოთ,რომ იდგეს, რა მეშველება?!

**ქეთინო**.კაი,ბატონო,კაი...არ წახვიდე!**(აკანკალებული ხელებით სხამს შამპანურს)**

ეს ვინ გადავიკიდე,კაცო!

**ბადრი**. მადლობა,ქეთინო...დიდი მადლობა,ძვირფასო..ჭეშმარიტად ქრისტიანული საქციელია ეს...ეშმარიტად.

ფარდა.

1999წ

**ციცო დეიდას ტრაგედია**

**ციცო დეიდა სტუმრად ეწვია ახალგაზრდა ცოლ-ქმარს-ნათიასა და სანდროს.**

**სანდრო ჯერ არ მოსულა-ქალიშვილის,თინანოს ,სკოლიდან გამოსაყვანადაა წასული.**

**ციცო დეიდა.** ნათული,სანდრო სამსახურით კმაყოფილია?

**ნათია.**კი,ციცო დეიდა,ძალიან,ნორმალური ხალხიაო...უფროსიც ძალიან ისეთი-იმწამსვე დამიძმაკაცდაო...მოკლედ,ნელ-ნელა ვწყნარდებით...

**ციცო დეიდა.**მოვკვდი თქვენზე ნერვიულობით...მოვკვკდი!რამე მაინც მქონოდა,ყველაფერი გამიყიდეს ჩემმა ძმიშვილებმა.

**ნათია.**კარგით,რა ციცო დეიდა..იქით უნდა გეხმარებოდეთ...

**კარი იღება;შემოდიან თინანო და სანდრო.თინანო დედას ეხვევა.**

**ციცო დეიდა (ღიმილით)**

აი,ჩვენი გოგოც მოვიდა!...

**სანდრო.**ვაა,რა მაგარი სტუმრები გვყოლია!... **(ციცო დეიდას კოცნის)**

**ნათია.** თინანო,ციცო დეიდას არ უნდა მიესალმო?

**თინანო.(ციცო დეიდას)**

გამარჯობა.

**ციცო დეიდა.**გაგიმარჯოს ,ბებიკო...

**ნათია.(**თინანოს) წადი,ხელები დაიბანე...

**(თინანო ოთახიდან გარბის)**

**ციცო დეიდა.(ჩურჩულით)**ვაიმე,რა კრასავიცაა! ეს რო გაიზრდება,ჩემ მტერს,იმისთანა იქნება!

**სანდრო.(**ღიმილით)ისე მეშლება ნერვები,როცა აქებენ...ჯერ რა დროს ამის სილამაზეა,ციცო დეიდა...კარგით,რა!

**ციცო დეიდა.**აი,ზუსტად ამბობ,რა,სანდრო!...პირში არ უნდა აქო,კაცო!...ბავშვის ქება როგორ შეიძლება!..ჯერ ერთი ,გათარსავ,სხვა თუ არაფერი...

**თინანო ბრუნდება და კალთაში უჯდება მამამისს.**

**ნათია.**დედი,ხო გშია? **(თინანო თავს გააქნევს)** რატო?სკოლაში ჭამე?

**თინანო.**მაია მასწავლებელმა გვაჭამა.

**ციცო დეიდა.**უყურე ამას,როგორ ტიკტიკებს!(**ღიმილით**)

უშნო შენ,უშნო!...ცუდო!..ცუდო გოგო!..(**ნათია და სანდრო იცინიან)** იცი,როგორი მახინჯი ხარ?! ...ძალიან უშნო ხარ!...ფუ..ცუდი გოგო!..ფუ!.

.**(თინანო დაბნეული უყურებს ციცო დეიდას,ეს უკანასკნელი კვლავ ღიმილით განაგრძობს)**

ჭუჭყიანო!ბინძურო!..გაფუჭებულო!..ვინ მოგიყვანს ცოლად,ასეთ უშნოს?!...მორჩა!...დარჩები გაუთხოვარი!...უშნო შენ!..

**(ნათია და სანდრო აღარ იცინიან,თუმცა ღიმილით უყურებენ ერთმანეთს.სამაგიეროდ,ციცო დეიდა აღარ იღიმება)**

ვინ არი ჩემი პატარა მახინჯი?ვინ არი ჩემი პატარა მათხოჯი გოგო>ყველაზე უშნო ხარ მთელ კლასში!მთელი სკოლა რომ დაგცინის!ბიჭები რო ზედ არ გიყურებენ!ზედ რო არ აფურთხებენ ჩვენ თინანოს!..ამ მახინჯს!ამ უშნოს!ამ ჭუჭყიანს,ამას!

**(თინანო შეშინებული უყურებს დედამისს,სანდრო წარბებს ჭმუხნის.ციცო დეიდა ხმას უწევს**)

აბა ,რა გეგონა!მახინჯი წინაპრები გყავდა და შენც მახინჯი გამოხვედი ,ბებიკო!სულ მექრთამეები რო გყავდნენ გვარში!ფულს რომ მუთაქებში ტენიდა ინტრიგანი ბებიაშენი!...

**ნათია.**ციცო დეიდა,რა დაგემართა?

**ციცო დეიდა.(ნათიას ხმა არც გაუგია,კივილით აგრძელებს)**

გომბეშოს რო გავხარ!თვალები რო გაქ დაყვლეპილი!..სკოლაში კი შეგიყვანეს,მაგრამ ჩაფსმას მაინც ვერ გადაგაჩვიეს..ქვეშაფსია შენ!

**სანდრო.(ციცო დეიდას,ცოტა არ იყოს ძველბიჭურად)**

ქალბატონო,შენ ხომ არ გაგიფრენია შემთხვევით?!

**ციცო დეიდა.**(**ფეხზე ხტება,თინანოს ხელს დაავლებს)**

უშნო!...უშნო!...ნახინჯო!..ვიცი მე თქვენი ამბავი!...შენც კაი ჩათლახი გამოხვალ!..

**სანდრო.**(**ყვირილით)**

მომეცი ბავშვი!...**(ბავშვს წაართმევს)**.

**ციცო დეიდა.**(**თინანოს ლოყაზე ჩქმეტას ასწრებს)**

ბოზბანდა რო იქნებით მთელი სადაქალო!ქმრებს რო წაართმევთ ერთმანეთს!...

**ნათია. (კივილით,ციცო დეიდას**)

გაეთრიე ჩემი სახლიდან!

**ციცო დეიდა.**(**მუხლებზე ემხობა,ქვითინებს)**

უშნოებო!მახინჯებო!...დამპლებო!...(**თინანოს**)ვინ გაგაბრაზა,ბებიკო?ციცო დეიდამ გაგაბრაზა?...აი,შენ!..(**ხელებს ლოყებზე ირტყამს)**

ცუდო!ცუდო!...რატო გააბრაზე თინანო?...რატო აატირე თინანო?დამარტყი ,ბებიკო!...ჩამცხე ბებია!...აააარა!...აი ,თურმე,ვინ გააბრაზა თინანო!...აი,ეს საზიზღარი სად ყოფილა!...

**(რის ვაივაგლახით წამოდგება,მირბის კედელთან და კედელს დაუწყებს ცემას)**

ცუდო!...რატო გაგვიბრაზე თინანო?რა დაგიშავა?...

**(თინანო აღარ ტირის,სლუკუნებს,ნათია და სანდრო გაოგნებულები უყურებენ ციცო დეიდას.ამასობაში ციცო დეიდა ისევ ატირდება)**

გათხოვდი...გათხოვდი,თინანო...რაც შეიძლება,მალე...ბავშვობა მომიწამლა დედაჩემმა,შე საწყალო,ისეთი მახინჯი ხარ,ვინ მოგიყვანსო...დამაკომპლექსა...ბოროტი ქალი იყო,ომგამოვლილი...

**(თმას ისწორებს,კაბას იფერთხავს)**

უფ,გული ამომიჯდა..სიბერეში უფრო გავსიმპათიურდი.უფრო ქალური გავხდი...**(მორცხვად)**არა,სანდრო?

**(სანდრო დუმს.ციცო დეიდას ხმა უკანკალებს)**ვგიჟდები მახინჯ ბავშვებზე...

**(გამომწვევად უყურებს თინანოს)**

ვერ ვიტან ლამაზებს!

ფარდა .

გოგის უხერხულობის ამბავი

**გოგი,მისი ცოლი და ცოლის მეგობარი ქალი სხედან და კისკისებენ.**

**ცოლი.**უი,მოგვკლა,რა,სიცილით!

**ცოლის მეგობარი.**უჰ,გოგი,რა გითხარი შენ!

**ცოლი.(მეგობარს,ცოტათი დაბნეულია)**...როგორ მიხარია,რომ გოგის ლაპარაკზე შენც გეცინება..მე რომ ვიცინი,მგონია,რომ დებილი ვარ.დიდი მადლობა,დიდი მადლობა...

**(ხელზე კოცნის მეგობარს)**

**ცოლის მეგობარი.** **(ხელს ითავისუფლებს)**

...კარგი,რა სისულელეა?რაზე მიხდი მადლობას?

**ცოლი.**(**იჩოქებს**)

დიდი ბოდიში,დიდი ბოდიში!უბრალოდ მიხარია,რომ შენც გეცინება გოგის რამე-რუმეებზე...**(ეეჭვით)**ხომ მართლა სასაცილოა?

**ცოლის მეგობარი.**კი,კი...აბა,ტყუილა ხომ არ დავიწყებდი სიცილს?დებილი კი არ ვარ.

**ცოლი.**(**კოცნის გოგის**)

ხედავ,ხედავ?რომ გეგონა,ტლუ ვარო...ხომ არ ყოფილა ასე?ვერ ხედავ,გაწითლდა

კიდეც,შენ რომ ყვებოდი...გოგი!ახლა ის მოუყევი,გოჭის ამბავი!...რომ დაიმალა...(**მეგობარს**)იცი,რა სასაცილოა ?!

**ცოლის მეგობარი.**სამი გოჭის ამბავი ხომ არა?

**ცოლი.(სახეზე ტკივილი ეხატება)**

არაა?..იცი?

**ცოლის მეგობარი.**უფ,კი...რას ჰქვია,არ ვიცი.ბავშვობიდან.მგელი სულს რომ უბერავს,ეს არ არის?

**ცოლი.**ხო...**(ლამისაა იტიროს**)

ეგაა(**გოგის)**,რამე სხვა...გთხოვ! (**კოცნის**)გთხოვ!თუ გიყვარდე...

**ცოლის მეგობარი.**ის,პირველად რომ მომიყვა,ძალიან სასაცილო იყო!

**ცოლი**

**(კანკალებს)**..

.ის პირველი?მართლა მოგეწონა?

**პაუზა**

გინდა კიდევ მოვაყოლო?

**ცოლის მეგობარი.**არა..**.(არ უნდა,რომ აწყენინოს,ღიმილით)**

მეორედ უკვე აღარ გამეცინება და...

**ცოლი.(დაძაბულია)**...

და პირველად ხომ გაგეცინა?**(ყვირის)**

დედას გაფიცებ,არ მომატყუო!

**ცოლის მეგობარი.**

**(ასევე ყვირილით.ზალიან აქტიურად.პირჯვრის გადაწერას აპირებს)**...დედა მომიკვდეს!ყველას გეფიცები!ცოცხალი არ მენახოს არავისნ...თუ მე შენ გატყუებდე...გავსკდი მეთქი სიცილით.უფ,რას მეუბნები,ვინ ხუმრობს გოგიზე უკეთესად!კარგი,რა!

**ცოლი.**

**(იჩოქებს.ფეხებზე კოცნის მეგობარს)**

შენ გენაცვალე მე!შენი ჭირიმე!შენ რომ არ გვყავდე მე და გოგის...ხო გულით გეცინებოდა?

**ცოლის მეგობარი.**აი,გავსკდი...გავსკდი სიცილით!ყველა ამომიწყდეს...ყველას კუბო...

**ცოლი.**(**გოგის**)

გოგი...ის მოუყევი,რა..კატა ჩექმებს რომ ჩაიცმევს! **(მეგობარს.შეშინებულია)**..ესეც ხომ არ იცი?

**ცოლის მეგობარი.(თავს ისულელებს)**

არა...რა ჩექმები,არ ვიცი.ვისია?

**ცოლი.(სიხარულით ეხვევა მეგობარს)**

ახლა ნახე მაშინ!უიმე,გადაირევი ახლა...გოგი!მიდი!...

**გოგის ლაპარაკს ტუჩების მოძრაობით ჰყვება.**

**ცოლის მეგობარი.**აბა,ვნახოთ ერთი...ვინ ყოფილა ის კატა?!

**გოგი.**(**ლ-ს რბილად ამბობს)..**

ამ ამბავში ყველაზე კარგი...

**ცოლი.**

**(უეცრად წითლდება.სუნთქვა ეკვრის.გოგის გამწარებული ურტყამს ხელს.შემდეგ ტუჩებზეც გადაჰკრავს**)...არ თქვა ასე-ლ! თქვი მაგრად!რა არის ეს (**არბილებს)** „ლ“?

**დგება ფეხზე.ფრჩხილებს იკვნეტს.ნერვიულობს.**

თავიდან,თავიდან!..(**მეგობარს**)

დიდი ბოდიში,რა!მაპატიე!

**ცოლის მეგობარი.**კარგი,რა სისულელეა!...გოგი,გისმენ!

**გოგი.**(**შეშინებულია**)..ამ ამბავში

(**კვლავ არბილებს**)ყველაზე კარგი...

**ცოლი.**(**საშინელი ხმით ბღავის.მირბის გოგისთან.სკამიდან აყირავებს.ჭიდაობას უწყებს და თან სცემს)**.

.რა არი ეს „ლ“?რა უბედურებაა ეს „ლ“?..დამპალო,დამპალო,დამპალო!ჩემი ხელით დაგახრჩობ!

(**ურტყამს ხელს)** რა ქნა ეს,რაა?

**გოგი. (თავზე ხელებს იფარებს)**

თავი დამანებე..შე მკვლელო,მკვლელო!

**(კვლავ არბილებს).**

**ცოლი.(კივის,ხავის)**

აგილეწავ ყბებს!გოგი დღეს ჩაძაღლდება! ჩაკვდება!

**ნერვიულად იცინის.გოგის დახრჩობას უპირებს.**

ჰა-ჰა-ჰა!გოგის დღეს ცოლი ყელს გამოჭრის! გოგი გვამია!**(ტირის**)რა იყო ეს „ლ“?რა?

**ცოლის მეგობარი.**

**(ცოლი გამოჰყავს.თმაზე ეფერება.ცდილობს მის დამშვიდებას)**

კარგი,რა!რა მოგივიდა...ერთი „ლ“ რაღაა?ზოგი იცი რეებს ამბობს?..უფ ,გაგიჟდები სულ!

**ცოლი.**(**ტირის**)რად მინდოდა?რად მინდოდა ეს დებილი?ფუ,ფუ! (**ყვირის**)მეზიზღება!

**ცოლის მეგობარი.**გოგი...

**(ლაპარაკის სხვა თემაზე გადატანას ცდილობს)...**

გოგი,რა ხარ ზოდიაქოთი?

**გოგი.(ზლუქუნებს,თვალებიდან ცრემლს იწმენდს)..**

მმ..მარჩვი..

**ცოლის მეგობარი.**რაა?

**გოგი.**მარჩვი..ვი.

**ცოლი.(კივის.გოგის საცემად იწევს)**

რა მარჩვი?რა მარჩვი?მარჩბივი!

**გოგი** .(**ტირის**)რა გინდა ,რა!

**ცოლის მეგობარი.(არ იმჩნევს.კვლავ მენტორული ტონით)**

ეეს თვით..ახლა მითხარი,წლით რა ხარ?

**ცოლი.(ტირის**)..ღორია,ღორია!..

**ცოლის მეგობარი.**(**იყვირებს**)ხო,კარგი...დავწყნარდეთ ახლა!გოგი,მომიყევი რამე...

**გოგი.** (**დუმს,პაუზა**)..ერთხელ...(**ეტირება**)კატამ ჩაიცვა ჩექმები და...

**ცოლის მეგობარი ძალით იცინის.**

**ცოლი.(შეხედავს მეგობარს.დაინახავს,რომ იცინის.სიხარულისგან კვლავ აეტირება.გოგის ხელს უქნევს,თან თვალები მეგობრისკენ ეპარება)...**

ჰო,ჰო...მერე,თქვი...თქვი.

**გოგი.(აკანკალებული,მაგრამ ბედნიერი)...**

ჰოდა,ჩექმებიანი კატა იყო ეგა და...

ფარდა ნელ-ნელა ეშვება..